ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
5-ஜி அலைக்கற்றை ஏலத்தின் வெற்றி அரசின் கொள்கைகளுக்கு தொழில்துறையின் நம்பிக்கை வாக்காகும்: தகவல் தொடர்புத் துறை இணையமைச்சர் திரு தேவுசின் சௌஹான்
“மிகவும் குறைந்த செலவு விகிதத்துடன் இந்திய தொலைத் தகவல் வலைப்பின்னல் இப்போது உலகிலேயே இரண்டாவது பெரியதாக உள்ளது. மோடி அரசின் சந்தைக்கு உகந்த கொள்கைகளால் இந்த வளர்ச்சி ஊக்கம் பெற்றுள்ளது” என்று இந்தியாவில் தொலைத் தகவல் தொடர்புத் துறையின் வெற்றிகரமான வளர்ச்சிக் கதையை விவரித்த மத்திய தகவல் தொடர்புத் துறை இணையமைச்சர் திரு தேவுசின் சௌஹான் தெரிவித்தார். ஆசியா மற்றும் ஓஷியானா பிராந்தியத்திற்கான சர்வதேச தொலைத் தகவல் தொடர்பு சங்கத்தின் மண்டல தரப்படுத்துதல் அமைப்பின் நிகழ்வை தொடங்கி வைத்து அவர் உரையாற்றினார். தொழில்துறைக்கு “எளிதாக வணிகம் செய்தல்”, ஊரகம் மற்றும் தொலைதூர பகுதிகளில் வாழ்வோரையும் உள்ளடக்கி அனைத்து மக்களுக்கும் “வாழ்க்கையை எளிதாக்குதல்”, “தற்சார்பு இந்தியா” என்ற 3 தூண்களின் அடிப்படையில் பிரதமர் திரு நரேந்திர மோதி தலைமையின்கீழ், தொலைத் தகவல் தொடர்பு துறையில் இந்தியாவின் கொள்கை உருவாக்கப்பட்டுள்ளது என்று அவர் கூறினார்.
இந்தியாவின் தொலைத் தகவல் தொடர்புத் துறையால் உருவாக்கப்பட்டுள்ள ஆக்கப்பூர்வமான மற்றும் முன்னோக்கிய பார்வை கொண்ட சூழல் பற்றி பேசிய அமைச்சர், இந்த சீர்திருத்தங்கள் ஆரோக்கியமான போட்டியை மேம்படுத்துவதாக, நுகர்வோர் நலனை பாதுகாப்பதாக, பணப்புழக்கத்தை அதிகப்படுத்துவதாக, முதலீட்டுக்கு ஊக்கமளிப்பதாக, தொலைத் தகவல் தொடர்பு சேவை முன்னுரிமை மீதான ஒழுங்குமுறை சுமையை குறைப்பதாக இருக்கின்றன என்றார்.
சுதந்திரத்தின் 75-வது ஆண்டுப் பெருவிழாவின் ஒரு பகுதியாக, “தொலைத் தகவல் தொடர்புத் துறையின் ஒழுங்குமுறை மற்றும் கொள்கை அம்சங்கள்” என்ற மையப் பொருளுடன் மண்டல தரப்படுத்துதல் அமைப்பின் கூட்டம் நடைபெறுகிறது. இதைத் தொடர்ந்து 2022 ஆகஸ்ட் 9 முதல் 12 வரை சர்வதேச தொலைத் தகவல் தொடர்பு சங்கத்தின் ஆசியா – ஓஷியானா மண்டல பிரிவு ஆய்வுக்குழு 3-ன் 4 நாள் கூட்டம் நடைபெறும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849725
வணிகம் மற்றும் தொழில்துறை அமைச்சகம்
குறு மற்றும் சிறு நிறுவனங்கள், மகளிர் சுய உதவிக் குழுக்கள் மற்றும் புது நிறுவனங்கள் வாங்குவோரை சென்றடைய அரசு மின்-சந்தை உதவுகிறது
மேக் இன் இந்தியா இயக்கம் மற்றும் உள்ளூர் சிறு மற்றும் குறு நிறுவனங்களுக்கு ஊக்கமளிக்கும் இந்திய அரசின் கொள்கைக்கு வலுவூட்டும் வகையில், குறு மற்றும் சிறு நிறுவனங்கள், மகளிர் சுய உதவிக் குழுக்கள் மற்றும் ஸ்டார்ட் அப் எனப்படும் புது நிறுவனங்களுக்கு அதிக அளவில் வாங்குவோர் குழுக்களை சென்றடைவதற்கான அணுகலை அரசு மின்-சந்தை வழங்கி வருவதாக இந்திய அரசின் வர்த்த்க துறை செயலாளர் டாக்டர் அனூப் வாத்வான் இன்று கூறினார்.
ஊடகங்களிடம் பேசிய அவர், அரசு மின்-சந்தையில் தற்போது 6.90,000-க்கும் அதிகமான குறு மற்றும் சிறு நிறுவன விற்பனையாளர்கள் மற்றும் சேவை வழங்குவோர் இருப்பதாகவும், அரசு மின்-சந்தையின் மொத்த ஆர்டர் மதிப்பில் 56 சதவீதத்திற்கு இவர்கள் காரணமாக இருப்பதகவும் கூறினார்.
கடந்த நிதியாண்டுடன் ஒப்பிடும் போது, 62 சதவீதத்திற்கும் அதிகமான குறு மற்றும் சிறு நிறுவனங்கள் அரசு மின்-சந்தை தளத்தில் இணைந்திருப்பதாக அவர் கூறினார். 2016-17 நிதியாண்டில் சுமார் 3000 சிறு, குறு மற்றும் நடுத்தர நிறுவனங்களே இணைந்திருந்த நிலையில், இது ஒரு மிகச்சிறந்த வளர்ச்சி ஆகும்.
ஆகஸ்ட் 2017-ல் தொடங்கப்பட்டதில் இருந்து ரூ 111,113 கோடி மதிப்புள்ள 67.27 லட்சம் ஆர்டர்கள் அரசு மின்-சந்தை மூலம் செயல்படுத்தப்பட்டுள்ளன. 18.85 லட்சம் பதிவுபெற்ற விற்பனையாளர்கள் மற்றும் சேவை வழங்குவோர், மற்றும் 52,275 அரசு சார்ந்த வாங்குவோர் இதில் ஈடுபட்டனர். குறிப்பாக, மொத்த ஆர்டர் மதிப்பில் 56.13 சதவீதத்தை 6,95,432 சிறு மற்றும் குறு விற்பனையாளர்கள் பூர்த்தி செய்தனர்.
சிறு, குறு மற்றும் நடுத்தர நிறுவனங்களுக்கான கொள்கையின் படி, அனைத்து சிறு, குறு மற்றும் நடுத்தர நிறுவனங்களுக்கான உதயம் பதிவு திட்டத்தை சிறு, குறு மற்றும் நடுத்தர தொழில்கள் அமைச்சகம் சமீபத்தில் தொடங்கியது. இதன் மூலம் அரசு மின்-சந்தை தளத்தில் தானியங்கி பதிவு முறைக்காக தொழில்களிடம் இருந்து ஒப்புதல் பெறலாம். 2021 மே 31 வரை, 18,75,427 விற்பனையாளர்கள் அரசு மின்-சந்தையில் பதிவு செய்து கொண்டுள்ளனர். இதில் 6,98,178 சிறு மற்றும் குறு நிறுவனங்கள் அடக்கம். தளத்தில் செய்யப்படும் கொள்முதல்களில் சுமார் 57 சதவீதம் சிறு மற்றும் குறு நிறுவனங்களிடம் இருந்து செய்யப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727549
-----
(Visitor Counter : 159
விவசாயத்துறை அமைச்சகம்
தேன் உற்பத்தியாளர்கள் அமைப்பு: சிறு விவசாயிகளின் வருமானத்தை உயர்த்துவதற்காக அரசின் புதிய முயற்சி
தேசிய வேளாண் கூட்டுறவு சந்தைப்படுத்துதல் கூட்டமைப்பின் தேன் விவசாயி உற்பத்தியாளர்கள் அமைப்பை மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் இன்று தொடங்கி வைத்தார்.
இணையம் மூலமாக நடத்தப்பட்ட இந்த நிகழ்ச்சியில், புதிய தேன் விவசாயி உற்பத்தியாளர் அமைப்புகள், விவசாயிகள் மற்றும் விவசாயி உற்பத்தியாளர் அமைப்புகள் நாடு முழுவதிலும் இருந்து கலந்து கொண்டனர்.
நிகழ்ச்சியைத் துவக்கி வைத்து பேசிய அமைச்சர், "இந்தியாவில் தேனீ வளர்ப்பு என்பது கிராமப்புற மற்றும் பழங்குடி மக்களிடையே பெரும்பாலும் அமைப்பு சாரா தொழிலாக விளங்கி வருகிறது. நமது நாட்டில் தேன் உற்பத்திக்கு நிறைய சாத்தியக்கூறுகள் இருக்கும் போதிலும், தேனீ வளர்ப்புத் தொழில் வளர்ச்சியடையாமல் உள்ளது," என்றார்.
இன்று தொடங்கப்பட்டுள்ள தேன் விவசாயி உற்பத்தியாளர்கள் அமைப்பு, சிறு விவசாயிகளின் வருமானத்தை உயர்த்தும் லட்சியத்தை அடைய உதவும் என்று திரு தோமர் மேலும் தெரிவித்தார்.
'10,000 விவசாயி உற்பத்தியாளர் அமைப்புகளின் உருவாக்கம் மற்றும் ஊக்குவிப்பு' என்னும் திட்டத்தின் கீழ், தேன் விவசாயி உற்பத்தியாளர்கள் அமைப்புகள் தொடங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleaseIframePage.aspx?PRID=1676047&RegID=3&LID=1
-----
(Visitor Counter : 189
சிறப்பு சேவைகள் மற்றும் கட்டுரைகள்
நகை வியாபாரிகளுக்கான ஹால்மார்க்கிங் விழிப்புணர்வு நிகழ்ச்சி விழுப்புரத்தில் நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது
இந்திய தர நிர்ணய அமைவனம், சென்னை கிளை அலுவலகம் , நகை வியாபாரிகளுக்கான ஹால்மார்க்கிங் பற்றிய ஜுவல்லர் விழிப்புணர்வு நிகழ்ச்சியை 30 மார்ச் 2023 விழுப்புரத்தில் நடத்தியது.
விழிப்புணர்வு நிகழ்ச்சியில் விழுப்புரம் மற்றும் அதன் சுற்று வட்டாரப் பகுதியைச் சேர்ந்த நகை வியாபாரிகள் சங்க தலைவர்கள் மற்றும் 95 நகை வியாபாரிகள் கலந்து கொண்டனர்.
ஸ்ரீ தினேஷ் ராஜகோபாலன், நகை வியாபாரிகள் சங்க தலைவர்கள் மற்றும் நகைக்கடைக்காரர்களை வரவேற்று, நிகழ்ச்சியின் நோக்கங்களை விளக்கினார். மேலும் ஹால்மார்க்கிங் கடந்து வந்த பாதை குறித்தும் விளக்கினார் BIS ஹால்மார்க்கிங் திட்டம் மற்றும் நடைமுறைகள், ஹால்மார்க்கிங் விதிகள் & ஒழுங்குமுறை, நகைக்கடைகளின் பொறுப்புகள், இந்திய தர நியமத்தின் விளக்கம்  மற்றும் திருத்தங்கள், HUID பற்றி , ஆன்லைன் பதிவு, manak online இணையம் பற்றிய அறிமுகம், டெமோ ஆகிய தொழில்நுட்ப விளக்கக்காட்சிகளை இணை இயக்குநர் D. ஜீவானந்தம் விளக்கினார் .
பங்கேற்பாளர்கள்/நகை வியாபாரிகள் கூட்டத்தில் BIS இன் விழிப்புணர்வு முயற்சியைப் பாராட்டினர். நன்றியுரையுடன் நிகழ்ச்சி நிறைவுற்றது.
சிறப்பு சேவைகள் மற்றும் கட்டுரைகள்
சென்னை ஒரகடத்தில் புதிய துணை அஞ்சல் அலுவலகம் திறப்பு
தொழிற்சாலைகளின் மையமாக மாறிவரும் ஒரகடத்தை ஒட்டியுள்ள பகுதிகளுக்கு அஞ்சல் சேவைகளை வழங்குவதற்காக அங்கு புதிதாக அமைக்கப்பட்டுள்ள துணை அஞ்சல் அலுவலகத்தை தமிழ்நாடு வட்டாரத்தின் முதன்மை போஸ்ட் மாஸ்டர் ஜெனரல் திருமதி ஜெ சாருகேசி இன்று திறந்து வைத்தார். இந்த விழாவில், சென்னை நகர மண்டல போஸ்ட் மாஸ்டர் ஜெனரல் திரு ஜி நடராஜன், சென்னை நகர மண்டல அஞ்சலக சேவை இயக்குநர் திரு கே சோமசுந்தரம், காஞ்சிபுரம் வட்டார அஞ்சல் அலுவலகங்களின் கண்காணிப்பாளர் திரு ஜி பாபு ஆகியோர் கலந்துகொண்டனர்.
மாத்தூரில் செயல்பட்டு வந்த அஞ்சலக கிளை அலுவலகம் தரம் உயர்த்தப்பட்டு துணை அஞ்சலகமாக ஒரகடத்திற்கு மாற்றப்பட்டுள்ளது. இதன் மூலம் மாத்தூர், ஒரகடம், சென்னப்பாக்கம், வைப்பூர், வல்லம், வல்லக்கோட்டை, எறையூர் மற்றும் எறையூர் மோட்டூர் பகுதிகளைச் சேர்ந்த மக்கள் அஞ்சல் சேவைகளைப் பெறுவர்.
ஜல்சக்தி அமைச்சகம்
மிசோரம் மாநிலத்தில் ஜல் ஜீவன் திட்டத்தின் செயல்பாடு குறித்து ஜல் சக்தி அமைச்சகம் ஆய்வு
மிசோரம் மாநிலத்தில் மத்திய அரசின் ஜல் ஜீவன் திட்டத்தின் செயல்பாடு குறித்து ஜல்சக்தி அமைச்சகம் நடத்திய இடைக்கால ஆய்வு கூட்டத்தில் மாநில அதிகாரிகள், திட்ட அறிக்கையை தேசிய ஜல் ஜீவன் இயக்கத்திடம் காணொலிக் காட்சி வாயிலாக வழங்கினர்.
இந்த அறிக்கையின்படி, மிசோரம் மாநிலத்தில் வரும் 2022- 23 ஆம் ஆண்டுக்குள் அனைத்து வீடுகளுக்கும் தண்ணீர் குழாய் இணைப்புகள் வழங்க திட்டமிடப்பட்டுள்ளது. அந்த மாநிலத்தில் உள்ள சுமார் 1.27 லட்சம் ஊரக வீடுகளில் 1.02 லட்சம் வீடுகளில் குழாய் இணைப்புகள் இல்லை. 2020- 21 ஆம் ஆண்டில் 31,963 வீடுகளுக்குக் குழாய் இணைப்புகளை வழங்க அந்த மாநிலம் திட்டமிட்டுள்ளது.
அனைத்து வீடுகளுக்கும் தண்ணீர் வழங்கும் திட்டத்தை செயல்படுத்த மாநில அரசுக்குத் தேவையான அனைத்து உதவிகளையும் செய்து தர மத்திய அரசு தயாராக உள்ளது. 2020- 21 ஆம் ஆண்டில் ஜல் ஜீவன் இயக்கத்தின் கீழ் மிசோரம் மாநிலத்திற்கு மத்திய அரசு ரூபாய் 79.30 கோடியை ஒதுக்கியுள்ளது. மத்திய அரசின் இந்த நிதி உதவியை முழுவதும் முறையாக பயன்படுத்தி இந்தத் திட்டத்தை விரைந்து செயல்படுத்துமாறு தேசிய ஜல் ஜீவன் இயக்க அதிகாரிகள், மிசோரம் மாநில அதிகாரிகளைக் கேட்டுக் கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669258
PIB Headquarters
மத்திய நல ஆணையர் அலுவலகம் - இடமாற்றம்
திருநெல்வேலியில் ஹை கிரவுண்ட், செயின்ட் தாமஸ் சாலையில் உள்ள தொழிலாளர் மற்றும் வேலைவாய்ப்பு அமைச்சகத்தின் தொழிலாளர் நல அமைப்பு, மத்திய நல ஆணையர் அலுவலகம், 30.12.2019 முதல் சென்னையிலிருந்து செயல்படும். இந்த அலுவலகத்தின் சென்னை முகவரி: தரைதளம், சிட்கோ நிர்வாக அலுவலகக் கட்டிடம், கிண்டி தொழிற்பேட்டை, சென்னை-600 032.
மத்திய நல ஆணையர் அலுவலகத்தில் செயல்பட்டு வந்த உதவி நல ஆணையர் அலுவலகம் 30.12.2019 ஆம் தேதி முதல் ஆலங்குளத்திலிருந்து செயல்படும். இந்த அலுவலகத்தின் ஆலங்குளம் முகவரி: இலக்கம்-9/275, அண்ணா நகர் , ஆலங்குளம்-627 851, தென்காசி மாவட்டம்.
தமிழ்நாடு மற்றும் புதுச்சேரி மத்திய நல ஆணையர் வெளியிட்ட செய்திக் குறிப்பு இதனைத் தெரிவிக்கிறது.
பிரதமர் அலுவலகம்
பிரம்மபுத்ரா ஆற்றில் எச்டிடி முறை மூலம் 24 இன்ச் விட்ட இயற்கை எரிவாயு குழாய் கட்டமைப்புடன் கூடிய வடகிழக்கு எரிவாயு கட்டமைப்புத் திட்டத்தின் மிகப்பெரிய மைல் கல்லுக்கு பிரதமர் பாராட்டு
பிரம்மபுத்ரா ஆற்றில் எச்டிடி முறை மூலம் 24 இன்ச் விட்ட இயற்கை எரிவாயு குழாய் கட்டமைப்புடன் கூடிய வடகிழக்கு எரிவாயு கட்டமைப்புத் திட்டத்தின் மிகப்பெரிய மைல் கல்லுக்கு பிரதமர் திரு நரேந்திர மோடி பாராட்டு தெரிவித்துள்ளார்.
உலகில் மிகப்பெரிய இரண்டாவது நீளமான மற்றும் ஆசியாவில் ஆற்றின் குறுக்கே நீளமான ஹைட்ரோ கார்பன் குழாய் அமைத்து சாதனை படைத்தது குறித்து பெட்ரோலியம் மற்றும் இயற்கை எரிவாயு அமைச்சகம் பகிர்ந்துள்ள டிவிட்டர் பதிவுக்கு பிரதமர் டிவிட்டரில் கூறியிருப்பதாவது:
“பாராட்டுக்குரியது”.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
213.52 கோடி 94.36 கோடி 2-வது தவணை மற்றும் 16.82 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 32,31,895 62 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 53,974 கொவிட் சிகிச்சை பெறுபவர்கள் எண்ணிக்கை 0.12 சதவீதமாக உள்ளது.
குணமடைந்தோர் விகிதம் தற்போது 98.69 சதவீதம்
கடந்த 24 மணி நேரத்தில் 7,034 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,80,464 என அதிகரித்துள்ளது.
கடந்த 24 மணி நேரத்தில் 5,910 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.73 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,27,313 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856710
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சிறப்பு இயக்கம் 2.0- மத்திய சாலைப்போக்குவரத்து மற்றும் நெடுஞ்சாலை அமைச்சக செயலாளர் ஆய்வு
அக்டோபர் 2 ஆம் தேதி தொடங்கி அக்டோபர் 31 ஆம் தேதி வரை தொடரும் "சிறப்பு இயக்கம் 2.0" இன் முன்னேற்றத்தை ஆய்வு செய்வதற்காக, மத்திய சாலைப்போக்குவரத்து மற்றும் நெடுஞ்சாலை அமைச்சக செயலாளர் திருமதி அல்கா உபாத்யாயா, காணொலி மூலம் உயர்மட்டக் கூட்டத்தை சனிக்கிழமை நடத்தினார்.
நிலுவையில் உள்ள அனைத்து நாடாளுமன்ற உறுப்பினர்களின் குறிப்புகள், பிரதமர் அலுவலக குறிப்புகள், பொதுமக்கள் குறைகள், நாடாளுமன்ற உத்தரவாதங்கள், மாநில அரசின் குறிப்புகள் போன்றவற்றுக்குத் தீர்வு காணவும், அலுவலக வளாகங்கள், சுங்கச்சாவடிகள் போன்றவற்றின் தூய்மையை உறுதி செய்வதற்கும் நடவடிக்கை எடுக்குமாறு அதிகாரிகளுக்கு அவர் அறிவுறுத்தினார்.
"சிறப்பு இயக்கம் 2.0" இன் ஒரு பகுதியாக, அமைச்சகம் நாடு முழுவதும் பல்வேறு நடவடிக்கைகளை மேற்கொண்டு வருகிறது. நிலுவையில் உள்ள கோப்புகளை அப்புறப்படுத்துவது முதல், கள அலுவலகங்களில் தூய்மையை பராமரிப்பது வரை. நெடுஞ்சாலையைப் பயன்படுத்துவோரின் வசதிக்காக, தேசிய நெடுஞ்சாலைகள் பள்ளங்கள் இல்லாமல் இருப்பதை உறுதிசெய்யவும் அமைச்சகம் சிறப்பு நடவடிக்கைகளை எடுத்து வருகிறது.
இந்த இயக்கத்தின் கீழ், அக்டோபர் 29 ஆம் தேதி வரை, களையெடுப்பதற்காக அடையாளம் காணப்பட்ட 7,060 கோப்புகள் இதுவரை அப்புறப்படுத்தப்பட்டுள்ளது. சுங்கச்சாவடிகள், பிராந்திய அலுவலகங்கள் உள்ளிட்ட 2,466 இடங்களில் தூய்மைப் பிரச்சாரங்கள் மேற்கொள்ளப்பட்டுள்ளன. பிரச்சாரத்தின் போது குப்பைகள், கழிவுகளை அப்புறப்படுத்தியதன் மூலம் அமைச்சகம் ரூ.7.07 லட்சம் ஈட்டியுள்ளது. குப்பைகள் அகற்றப்பட்ட பிறகு 1,936 சதுர அடி இடம் விடுவிக்கப்பட்டுள்ளது.
பிரதமர் அலுவலகம்
இந்தியா-நெதர்லாந்து காணொலி உச்சி மாநாடு
பிரதமர் திரு நரேந்திர மோடியும், நெதர்லாந்து பிரதமர் திரு மார்க் ரூட்டும் காணொலி உச்சி மாநாட்டை இன்று நடத்தினார்கள். 2021 மார்ச் மாதம் நடைபெற்ற பொதுத் தேர்தலுக்குப் பிறகு பிரதமர் திரு ரூட் கலந்துகொள்ளும் முதல் உயர்மட்ட உச்சிமாநாடு இதுவாகும். பிரதமர் திரு ரூட்டின் தேர்தல் வெற்றி மற்றும் தொடர்ந்து நான்காவது முறையாக நெதர்லாந்தின் பிரதமராக அவர் தேர்ந்தெடுக்கப் பட்டதற்கு, இந்திய பிரதமர் திரு நரேந்திர மோடி தமது வாழ்த்துகளைத் தெரிவித்துக் கொண்டார்.
ஜனநாயகம், சட்ட முறைகள், மனித உரிமைகள், இருநாடுகளுக்கும் இடையேயான வரலாற்றுச் சிறப்புமிக்க நட்புறவு ஆகியவற்றின் வாயிலாக இந்தியாவும் நெதர்லாந்தும் வலுவான மற்றும் நிலையான உறவைக் கொண்டுள்ளன.
இருதரப்பு நடவடிக்கைகள் குறித்து இரு தலைவர்களும் விரிவாக ஆய்வு மேற்கொண்டதோடு, வர்த்தகம் மற்றும் பொருளாதாரம், நீர் மேலாண்மை, வேளாண் துறை, சீர்மிகு நகரங்கள், அறிவியல் மற்றும் தொழில்நுட்பம், சுகாதாரம் மற்றும் விண்வெளி ஆகிய துறைகளில் பன்முகத் தன்மை வாய்ந்ததாக உறவை மேம்படுத்துவது தொடர்பாகவும் கருத்துக்களை பரிமாறிக் கொண்டனர்.
தண்ணீர் சம்பந்தமான துறைகளில் இந்தியா-நெதர்லாந்து ஒத்துழைப்பை மேலும் வலுப்படுத்துவதற்காகவும், தண்ணீர் மீதான பணிக் குழுவை அமைச்சக அளவில் தரம் உயர்த்தவும் ‘தண்ணீர் மீதான கேந்திர கூட்டமைப்பை’ உருவாக்க இரு பிரதமர்களும் சம்மதம் தெரிவித்தனர்.
பருவநிலை மாற்றம், தீவிரவாத எதிர்தாக்குதல், கொவிட்-19 பெருந்தொற்று போன்ற சர்வதேச மற்றும் பிராந்திய சவால்களை எதிர்கொள்வது தொடர்பான கருத்துக்களையும் இரு தலைவர்களும் பகிர்ந்து கொண்டதோடு, இந்திய-பசிபிக் நெகிழ்வுத் தன்மை வாய்ந்த விநியோக சங்கிலி, சர்வதேச டிஜிட்டல் ஆளுகை போன்ற புதிய துறைகளிலும் ஒருங்கிணைந்து செயல்பட இருவரும் சம்மதம் தெரிவித்தனர்.
சர்வதேச சூரியசக்தி கூட்டணி மற்றும் பேரிடர் மீட்பு கட்டமைப்பு கூட்டணி ஆகியவற்றிற்கு ஆதரவு அளித்த நெதர்லாந்துக்கு பிரதமர் திரு மோடி நன்றி தெரிவித்தார். நெதர்லாந்தின் இந்திய- பசிபிக் கொள்கையையும், 2023 ஆம் ஆண்டு ஜி20 மாநாட்டை தலைமை ஏற்க உள்ள இந்தியாவுடன் இணைந்து பணியாற்றும் அந்நாட்டின் விருப்பத்தையும் பிரதமர் திரு மோடி வரவேற்றார்.
சர்வதேச அமைதி, நிலைத்தன்மை மற்றும் செழிப்பை உறுதி செய்வதற்காக விதிமுறைகளின் அடிப்படையிலான பலதரப்பு ஆணைகளில் உறுதி பூண்டிருப்பதை இரு தலைவர்களும் மீண்டும் வலியுறுத்தியதோடு, 2021 மே மாதம் போர்ச்சுக்கலில் நடைபெற உள்ள இந்திய-ஐக்கிய ஐரோப்பிய தலைவர்கள் கூட்டம் வெற்றியடையவும் வாழ்த்து தெரிவித்தனர்.
பிரதமர் அலுவலகம்
டாக்டர் ராஜேந்திர பிரசாத் பிறந்த நாளை முன்னிட்டு பிரதமர் அஞ்சலி
இந்தியாவின் முதலாவது குடியரசுத் தலைவர் டாக்டர் ராஜேந்திர பிரசாதின் பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“மகாத்மா காந்தியால் தூண்டப்பட்ட டாக்டர் ராஜேந்திர பிரசாத், இந்தியாவின் சுதந்திர போராட்டத்தில் தீவிரப் பங்காற்றினார். அடிமட்ட அளவிலான இயக்கங்களான ஒத்துழையாமை இயக்கம் போன்றவற்றில் அவர் பங்கேற்றார். இந்திய அரசமைப்புச் சபையில் அதன் தலைவராக பெரும் ஆளுமையை வழங்கினார்.
இந்தியாவின் முதலாவது குடியரசுத் தலைவராக அவரது தலைமையும் வழிகாட்டுதலும் இந்த தேசத்திற்கு அதன் தொடக்க ஆண்டுகளில் மிகவும் பயனுள்ளதாக அமைந்தது.
டாக்டர் ராஜேந்திர பிரசாதின் குறிப்பிடத்தக்க சேவை பல தலைமுறை இந்தியர்களுக்கும் எழுச்சியூட்டுவதாக உள்ளது.” என்று பிரதமர் குறிப்பிட்டுள்ளார்.
எரிசக்தி அமைச்சகம்
பெருநிறுவன சமூக பொறுப்புத் திட்டத்தின் கீழ் கார்கில் மாவட்ட நிர்வாகத்திற்கு இந்திய எரிசக்தித் தொகுப்பு கழகம் ஆதரவு
மத்திய எரிசக்தி அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் இந்திய எரிசக்தித் தொகுப்புக் கழகம், கார்கில் மாவட்ட நிர்வாகத்திற்கு ஒரு தடுப்பூசி விநியோக ஊர்தி, 12 குளிர்சாதனப் பெட்டிகள் மற்றும் 9 ஆழ்உறைவுப் பெட்டகங்களை இன்று வழங்கியுள்ளது. இந்த நிகழ்வின் போது கார்கிலின் நிர்வாக ஆலோசகர் திரு மோஹ்ஸின் அலி, தடுப்பூசி விநியோக ஊர்தி சேவையை கொடியசைத்துத் துவக்கி வைத்தார்.
ரூ. 29 லட்சம் மதிப்பிலான உபகரணங்கள், இந்திய எரிசக்தித் தொகுப்புக் கழகத்தின் பெருநிறுவன சமூக பொறுப்பு முன்முயற்சியின் கீழ் வழங்கப்பட்டது. லடாக் யூனியன் பிரதேசத்தில் உள்ள தொலைதூர பகுதிகளில் வசிக்கும் மக்களுக்கு தடுப்பூசியை செலுத்துவதிலும், அந்தப் பகுதியில் தடுப்பூசித் திட்டத்தை மேம்படுத்தவும் இந்த ஊர்தி உதவிகரமாக இருக்கும். கொவிட்-19 சம்பந்தமான மற்றும் இதர தடுப்பூசிகளை சேமிக்கவும், பாதுகாக்கவும், ஓரிடத்திலிருந்து மற்றோர் இடத்திற்கு எடுத்துச் செல்லவும் ஆழ்உறைவுப் பெட்டகங்கள் ஏதுவாக இருக்கும். கார்கிலில் தடுப்பூசியை செலுத்துவதில் உள்ள தளவாட சவால்களை எதிர்கொள்வதற்கு இது உறுதுணையாக இருக்கும்.
உள்ளூர் இளைஞர்களுக்கு வேலைவாய்ப்பை அதிகரிக்கும் முயற்சியில் லடாக் மண்டலத்தைச் சேர்ந்த இளம் பொறியாளர்களுக்கு சிறப்பு வேலைவாய்ப்பு முகாம் ஒன்றை நடத்தவும் இந்திய எரிசக்தித் தொகுப்புக் கழகம் திட்டமிட்டுள்ளது.
கார்கில் மண்டலத்தை தேசிய தொகுப்புடன் இணைக்கும் வகையில் நவீன 220/66 கிலோவாட் எரிவாயு காப்பிடப்பட்ட துணை மின் நிலையத்தை இந்திய எரிசக்தித் தொகுப்புக் கழகம் உருவாக்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730902
சுரங்கங்கள் அமைச்சகம்
முப்பது முக்கியமான கனிமங்கள் பட்டியல் வெளியீடு
முக்கியமான கனிமங்களை ஆராய்வதில் கவனம் அதிகரிப்பு
இந்தியாவுக்கான 30 முக்கியமான கனிமங்களின் பட்டியலை மத்திய அரசு வெளியிட்டுள்ளது. ஆண்டிமனி, பெரிலியம், பிஸ்மத், கோபால்ட், தாமிரம், காலியம், ஜெர்மேனியம், கிராஃபைட், ஹாஃப்னியம், இண்டியம், லித்தியம், மாலிப்டினம், நியோபியம், நிக்கல், பிஜிஇ, பாஸ்பரஸ், பொட்டாஷ், ஆர்.இ.இ, ரேனியம், சிலிக்கான், ஸ்ட்ரோண்டியம், டான்டலம், டெலூரியம், டின், டைட்டானியம், டங்ஸ்டன், வனேடியம் போன்றவை இவை.
இந்திய புவியியல் ஆய்வு மையம்  மற்றும் பிற முகமைகள் மூலம் நாட்டில் இந்த கனிமங்களை ஆராய்வதில் சுரங்க அமைச்சகம் அதிக கவனம் செலுத்தியுள்ளது. இந்தியாவில் முக்கியமான கனிமங்கள் குறித்து கடந்த 3 ஆண்டுகளில் ஜி.எஸ்.ஐ ஆய்வுத் திட்டங்களை மேற்கொண்டது.
லித்தியம், கோபால்ட் மற்றும் பிற போன்ற முக்கியமான தன்மை கொண்ட வெளிநாட்டு கனிம சொத்துக்களை அடையாளம் கண்டு கையகப்படுத்தும் நோக்கத்துடன் தேசிய அலுமினியம் கம்பெனி லிமிடெட், இந்துஸ்தான் காப்பர் லிமிடெட் , மினரல் எக்ஸ்ப்ளோரேஷன் கம்பெனி லிமிடெட் ஆகிய மூன்று மத்திய பொதுத்துறை நிறுவனங்களின் பங்களிப்புடன் கனிஜ் பிதேஷ் இந்தியா லிமிடெட்  என்ற கூட்டு முயற்சி நிறுவனம் இணைக்கப்பட்டுள்ளது. அர்ஜெண்டினா, ஆஸ்திரேலியா போன்ற நாடுகளுடன் கபில் தொடர்புகளைக் கொண்டுள்ளது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
ரெயில்வே அமைச்சகம்
அத்தியாவசிய பொருட்களை நாட்டின் பல்வேறு பகுதிகளுக்கு தொடர்ந்து முழு வீச்சில் எடுத்துச் செல்கிறது இந்திய ரயில்வே
கடந்த இரண்டு நாட்களில் மட்டும் 71261 பெட்டிகள்  சரக்கை இந்திய ரயில்வே கையாண்டுள்ளது - 48614 அத்தியாவசிய பொருட்கள் மற்றும் 22647 இதர முக்கிய சரக்குகள்
கொரோனா வைரஸ் பரவல் காரணமாக நாடு பொது முடக்கத்தை சந்தித்து வரும் நிலையில், அத்தியாவசிய பொருட்கள் கிடைப்பதை உறுதி செய்வதற்காக தங்கு தடையில்லாத சரக்கு சேவைகளின் மூலம் இந்திய ரயில்வே 24 மணி நேரமும் தொடர்ந்து பணியாற்றுகிறது.
மொத்தம் 695 அடுக்குகள் 35942 பெட்டிகளில் 28 மார்ச் 2020 அன்று சரக்குகள் ஏற்றப்பட்டன.
இதில் 442 அடுக்குகள் 24412 பெட்டிகளில் அத்தியாவசிய பொருட்கள் மட்டும் ஏற்றப்பட்டன. . இதில் உணவு தானியங்கள் 54 அடுக்குகள் 2405 பெட்டிகளிலும் சர்க்கரை 3 அடுக்குகள் 126 பெட்டிகளிலும் உப்பு1 அடுக்கு 42 பெட்டிகளிலும் சமையல் எண்ணை 1 அடுக்கு 50 பெட்டிகளிலும் நிலக்கரி 356 அடுக்குகள் 20519 பெட்டிகளிலும் பெட்ரோலிய பொருட்கள் 27 அடுக்குகள் 1270 பெட்டிகளிலும் எடுத்துச்செல்ப்பட்டன.
29 மார்ச் 2020 அன்று, மொத்தம் 684 அடுக்குகள் 35319 பெட்டிகளில் சரக்குகள் ஏற்றப்பட்டன.
இதில் அத்தியாவசிய பொருட்கள் 437 அடுக்குகள் 24202 பெட்டிகளில் மட்டும் ஏற்றப்பட்டன. உணவு தானியங்கள் 40 அடுக்குகள் 1727 பெட்டிகளில், சர்க்கரை 5 அடுக்குகள் 210 பெட்டிகளில், உப்பு 1 அடுக்கு 42 பெட்டிகளில், சமையல் எண்ணை 1 அடுக்கு 42 பெட்டிகளில், நிலக்கரி 363 அடுக்குகள் 20904 பெட்டிகளிலும் பெட்ரோலிய பொருட்கள் 27 அடுக்குகள் 1277 பெட்டிகளிலும் எடுத்துச்செல்லப்பட்டன.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.12 கோடி தடுப்பூசி டோஸ்கள் வழங்கப்பட்டுள்ளன. இதில் 95.13 கோடி இரண்டாம் தவணை தடுப்பூசி டோஸ்களும், 22.42 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 46,450 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,503 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 275 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,46,330 பேர்.
கடந்த 24 மணி நேரத்தில் 288 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11% வாராந்திர பாதிப்பு விகிதம் 0.12%
இதுவரை மொத்தம் 91.17 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,99,731 சோதனைகள் நடத்தப்பட்டுள்ளன.
ஊரக வளர்ச்சி அமைச்சகம்
விடுதலையின் அம்ரித் மகோத்ஸவம்: 50,000 மகளிர் சுய உதவிக் குழுவினர் வர்த்தக தொடர்பாளர்களாக அர்ப்பணிப்பு
விடுதலையின் அம்ரித் மகோத்ஸவத்தை கொண்டாட, கடந்த மாதம் 24ம் தேதி முதல் 30ம் தேதி வரை 50,000 மகளிர் சுய உதவிக் குழுவினரை, வர்த்தக தொடர்பாளர்களாக, தீன்தயாள் அந்தியோதயா திட்டம் - தேசிய ஊரக வாழ்வாதார திட்டம்  அர்ப்பணித்தது. இந்த வர்த்தக தொடர்பாளர்கள், ஒவ்வொரு கிராம பஞ்சாயத்திலும் வீடு வீடாக சென்று, சேவைகளை வழங்குவர். இந்த நடவடிக்கைக்கு, ‘ஒரு கிராம பஞ்சாயத்து, ஒரு வரத்தக தொடர்பாளர்’ திட்டம் என பெயரிடப்பட்டுள்ளது.
2023-24ம் ஆண்டு இறுதிக்குள், ஊரக பகுதிகளில் குறைந்தது ஒரு வர்த்தக தொடர்பாளரை நியமிக்க திட்டமிடப்பட்டுள்ளது. இதற்காக 50,000க்கும் மேற்பட்ட மகளிர் சுய உதவிக் குழுவினருக்கு பயிற்சி அளிக்கப்பட்டு வர்த்தக தொடர்பாளர் என சான்றிதழ் வழங்கப்பட்டுள்ளது.
இவர்கள் ஊரக பகுதிகளில் ஏற்கனவே சேவைகளை வழங்கி வருகின்றனர்.
மகளிர் சுய உதவிக் குழுவினருக்கு, ஊரக சுய வேலைவாய்ப்பு பயிற்சி மையத்தில் ஒரு வார பயிற்சி அளிக்கப்படுகிறது. இவர்கள் ரிசர்வ் வங்கி வழிகாட்டுதல் படி மும்பையில் உள்ள இந்திய வங்கி மற்றும் நிதி கழகம் , நடத்தும் தேர்வில் தேர்ச்சி பெற்று சான்றிதழ் பெற வேண்டும்.
ஊரக பகுதிகளைச் சேர்ந்த மகளிர் சுய உதவிக் குழுவினரில் 96 சதவீதம் பேர் இந்த தேர்வில் தேர்ச்சி பெற்றுள்ளனர். இதுவரை, 54,000க்கு மேற்பட்ட மகளிர் சுய உதவிக் குழுவினர் இந்த தேர்வை முடித்து வர்த்தக தொடர்பாளர்கள் என ஐஐபிஎப் சான்றிதழ் பெற்றுள்ளனர். இந்த பயிற்சிக்கான செலவை மத்திய ஊரக மேம்பாட்டு அமைச்சகம் ஏற்றுள்ளது.
ஊரக பகுதிகளில் அடிப்படை வங்கி வசதிகளை வழங்குவதற்கு, மகளிர் சுய உதவிக் குழுவினரை ‘டிஜிபே சக்தி’-யாக ஈடுபடுத்த மத்திய தகவல் மற்றும் தொழில்நுட்ப அமைச்சகத்துடன் இணைந்து செயல்படும் சிஎஸ்சி - இந்திய மின்னணு நிர்வாக நிறுவனத்துடன், தீன்தயாள் அந்தியோதயா திட்டம் - தேசிய ஊரக வாழ்வாதார திட்டம்  புரிந்துணர்வு ஒப்பந்தம் செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759946
உள்துறை அமைச்சகம்
ஐதராபாத் விமான நிலையத்தில் அவசர கால பேரிடர்களை எதிர்கொள்வதற்கான பயிற்சி முகாம்: தேசிய பேரிடர் மேலாண்மை ஆணையம் தொடங்கியது
ஐதராபாத், ராஜீவ்காந்தி சர்வதேச விமான நிலையத்தில் அவசர கால பேரிடர்களை எதிர்கொள்வதற்கான ஐந்து நாள் பயிற்சி முகாமை, தேசிய பேரிடர் மேலாண்மை ஆணையம் இன்று தொடங்கியது.
விமான நிலைய இயக்கம் மற்றும் பராமரிப்புப் பணிகளில் ஈடுபட்டுள்ள பல்வேறு முகமைகளைச் சேர்ந்த 50 பயிற்சியாளர்களுக்கு இந்த முகாமில் பயிற்சி அளிக்கப்படுகிறது.
விமான நிலையத்தில் அவசர காலத்தில் ஏற்படும் பேரிடர்களை எதிர்கொள்ளும் அலுவலர்கள் தயார் நிலையில் இருப்பதை ஊக்குவிக்க, இந்தப் பயிற்சி நடத்தப்படுகிறது.
ரசாயன உயிரியல் கதிரியக்கம் மற்றும் அணுசக்திக் கருவிகளால் ஏற்படக்கூடிய அவசரகாலப் பாதிப்புகளை எதிர்கொள்வதை இந்தப் பயிற்சி முகாம் நோக்கமாக கொண்டுள்ளது.
களப்பயிற்சி, செயல்முறை விளக்கம் உள்ளிட்டவை குறித்து, பயிற்சியாளர்களுக்கு இந்த முகாமில் விரிவாக எடுத்துரைக்கப்படுகிறது.
அணுசக்தித் துறை, நோய்த் தடுப்பு தேசிய மையம், மனநல மற்றும் நரம்பியல் – அறிவியல் உள்ளிட்ட அமைப்புகளைச் சேர்ந்த நிபுணர்கள் இந்தப் பயிற்சியை அளிக்கின்றனர்.